stanford-oval/wikipedia huggingface dataset:
Luettelo televisiosarjan Salatut elämät poistuneista henkilöistä
Sieviset, Saari, Viitamäet, Hyvöset, Brunberg > Jere Sievinen

Jere Leo Juhani Sievinen (es. Aku Sipola, 2020–2022) on Leo ja Riitta Sievisen poika, sekä Joonatan ja Satu Sievisen veli. Jere saapui Helsinkiin tapaamaan serkkuansa Jiri Viitamäkeä, koska he alkoivat suunnitella Tallinnaan uutta Moosea. Pian selvisi, että Jere on tehnyt menneisyydessään rikoksia. Jirin lähdettyä Tallinnaan Jere jäi hoitamaan Moosea. Myöhemmin Jere osti Helsingin Moosen itsellensä, mutta samaan aikaan Moosen katto romahti ja paikka jouduttiin remontoimaan kokonaan. Hän myös pyörittää Moosen salahuoneessa kasinoa, jonka rahoittajana toimii Severi.
Jere alkoi seurustelemaan Aino Kaukovaaran kanssa ja he päätyivät lopulta kihloihin asti, mutta kun Jere sai tietää Ainolla ja Jeren hyvällä ystävällä Tomi Laiholla olevan salasuhde, he erosivat. Jere alkoi tapailla Cindy Rintalaa, jonka kanssa hänellä on ollut jo aiemmin sutinaa. Kun Cindystä kiinnostunut Severi sai tietää tästä, hän hermostui ja tuli Mooseen Jeren luokse aggressiivisena. He alkoivat tappelemaan, kunnes Severi tönäisi Jereä ja Jere lensi Moosen ikkunasta ulos kadulle. Jere joutui sairaalaan leikkaukseen, josta selvisi, mutta herättyään hän alkoi kyselemään Cindyltä Ainosta. Kävi ilmi, että hän ei muista Ainon ja Tomin suhteen paljastumista, eikä hänen ja Ainon eroa. Jeren ja Aino menivät häihin sairaalanhuoneessa, kunnes Joonatan paljasti totuuden Ainosta veljelleen. Cindy ja Jere alkoivat seurustelemaan.
Jere Sievinen mainittiin jo vuonna 2009 esitetyssä jaksossa jossa hän jätti tulematta isänsä Leon hautajaisiin.
Sieviset, Saari, Viitamäet, Hyvöset, Brunberg > Leo Mikael Sievinen

Leo Mikael Sievinen (es. Aron Syrjä, 2022–2023) on Jere Sievisen poika ja alkuperäisen Leo Sievisen lapsenlapsi. Ensiesitys oli, kun Leo soitti Jerelle Jeren ollessaan Amandan casino illassa. Hän joutui valehteleman, että Severi oli soittanut Jerelle, vaikka todellisuudessa Leo oli soittanut Jerelle. Ollessaan sarjassa Leo päätti lähti Tallinnaan isänsä Jeren kanssa. Syksyllä 2022 Leo palasi sarjaan, mutta poistui Helmikuussa 2023 esitetyssä jaksossa
Sieviset, Saari, Viitamäet, Hyvöset, Brunberg > Riitta Sievinen

Riitta Sievinen (es. Paula Siimes, 2009) on Joonatan, Satu ja Jere Sievisen äiti, sekä Leo Sievisen ex-vaimo. Kun Leo kuoli keväällä 2009, Riitta ja Leon miesystävä Hannu Saari saapuivat Helsinkiin kertomaan suru-uutisen Joonatanille. Hautajaiset järjestettiin muutama päivä myöhemmin Nurmeksessa.
Sieviset, Saari, Viitamäet, Hyvöset, Brunberg > Satu Sievinen

Satu Sievinen (es. Mira Taussi, 2009) on Joonatan ja Jere Sievisen sisko. Satu osallistui isänsä Leo Sievisen hautajaisiin.
Sieviset, Saari, Viitamäet, Hyvöset, Brunberg > Hannu Saari

Hannu Saari (es. Teemu Ojanne, 2009) oli Joonatan Sievisen isän, Leo Sievisen miesystävä. Hannu saapui Pihlajakadulle yhdessä Leon ex-vaimon Riitan kanssa kertomaan Leon kuolleen sydänkohtaukseen vuonna 2009.
Sieviset, Saari, Viitamäet, Hyvöset, Brunberg > Armi Viitamäki

Armi Viitamäki (o.s. Lepistö, es. Johanna Tuomi, 2010–2011) on Paulan sisko ja Jirin äiti, sekä Katrin, Helin, Annikan ja Severin täti. Armi on ammatiltaan lääkäri. Armi ilmestyi Pihlajakadulle Jirin pudotessa parvekkeelta ja halvaannuttua vasemmalta puoleltaan. Armi on siskoansa Paulaa äkkipikaisempi, ja aloittaa riidan helposti pienistäkin asioista. Jirin kotiuduttua ja pojan haukuttua äitinsä Armi palasi takaisin kotiin ja samalla poistui sarjasta. Armi ja Lasse ovat aikoinaan seurustelleet, mutta suhde päättyi Lassen rakastuttua Paulaan. Seurusteltuaan Paulan kanssa Lassella ja Armilla oli yhden yön juttu, josta sai alkunsa Jiri. Lasse sai tietää Jirin olevan hänen poikansa vasta Armin saavuttua Pihlajakadulle. Jirille tämä selvisi jo kevään 2010 päätösjaksossa, kun hän vaihtoi Severin sylkinäytteen omaansa Lassen isyystestikokeita varten, vain näpäyttääkseen Lassea.
Sieviset, Saari, Viitamäet, Hyvöset, Brunberg > Jaakko Viitamäki

Jaakko Viitamäki on Armi Viitamäen aviomies ja Jiri Viitamäen isäpuoli. Armi oli antanut uskoa Jaakon olevan Jirin oikea isä, kunnes Lasse Sievinen paljastui oikeaksi isäksi. Jaakko ei ole esiintynyt sarjassa.
Sieviset, Saari, Viitamäet, Hyvöset, Brunberg > Kiia Hyvönen

Kiia Hyvönen (es. Outi Condit, 2011) on ammatiltaan taksinkuljettaja, joka tutustui ja ihastui Heli Sieviseen kuljettaessaan tätä taksilla kotiin. Helin unohtaessa sateenvarjonsa Kiian taksiin, sai Heli tilaisuuden soittaa Kiialle ja pari tapasi uudestaan. Kiia ja Heli päätyivät onnistuneille treffeille ja päättivät tavata heti seuraavana päivänä uudestaan. Taidenäyttelyssä Kiia sai mystisen puhelun Hannele-nimiseltä naiselta, jota Heli luuli Kiian naisystäväksi – seuraavana päivänä Helille selvisi Hannelen olevan Kiian Anniina-tyttären lapsenvahti. Kiia muutti Helin kanssa Vaasaan. Kiia ja Heli menivät myöhemmin kihloihin ja Heli onkin sanonut että Kiian tytär Anniina on hänelle kuin oma lapsi.
Sieviset, Saari, Viitamäet, Hyvöset, Brunberg > Johan Brunberg

Johan Brunberg (es. Miikka Tuominen, 2009) on Katri Sievisen kihlattu ja avopuoliso. Katri tapasi Johanin muutettuaan Vaasaan. Johan tuli Katrin kanssa Severi Sievisen ristiäisiin.
Taalasmaat, Tervajoki, Pohjonen, Viljaset > Ulla Taalasmaa

Pääartikkeli: Ulla Taalasmaa
Taalasmaat, Tervajoki, Pohjonen, Viljaset > Toivo Taalasmaa

Toivo Noel Taalasmaa (ent. Axelsson, es. Oliver Hatava, 2021-2023) on Elina Taalasmaan ja Noel Axelssonin adoptoitu poika. Hänen biologiset vanhempansa ovat Nella Tamminen ja Ressu Mattila. Noelin huumattua Elina sekä lavastaneensa tämän yrittämään Toivon hukuttamista, alkoi huoltajuuskiista. Oikeudenkäynnin seurauksena Noel sai Toivon yksinhuoltajuuden. Syyskaudella 2023 Elina lavasti Noelille vatsasyövän ja manipuloi Noelin antamaan Toivon yksinhuoltajuuden itselleen. Elinan huijaus paljastui, ja Elina ja Toivo pakenivat Helsingistä yhdessä.
Taalasmaat, Tervajoki, Pohjonen, Viljaset > Ilja Taalasmaa

Ilja Taalasmaa (ent. Pohjonen, es. Olga Wasenius 2015, Ruupertti Arponen, 2015–2020) oli Sanni Pohjosen ja Tale Taalasmaan poika. Iljan biologinen isä oli Lari Väänänen. Aluksi Iljan isäksi epäiltiin Jannea, joka ei alkuun halunnut ryhtyä isäksi, joten Sannin poikaystävä Tale Taalasmaa lupasi kasvattaa lapsen omanaan. Iljan syntymän jälkeen Janne kuitenkin muutti mieltään isyydestä ja teetti salaa isyystestin varmistuakseen isyydestään. Jannen yllätykseksi isyystesti olikin negatiivinen. Testitulosten jälkeen Lari muisti viettäneensä Sannin kanssa Moosen takahuoneessa yhteisen yön, jolloin Ilja sai alkunsa.
Kevään 2016 jaksoissa Ilja siepattiin kahvilan terassilla olleista lastenvaunuista. Hänen luultiin hukkuneen, mutta tosiasiassa hänet oli kaapattu. Myöhemmin kävi ilmi, että Iljasta vastannut sosiaaliviranomainen Moilanen oli kaappauksen takana. Elias ja Lari lähtevät pelastamaan Iljaa aseistettuna. He onnistuvat pelastamaan Iljan, mutta heidän aseensa luoti osui vahingossa Lariin, joka sai vakavia vammoja, mutta toipui entiselleen.
Talen ja Sannin mentyä naimisiin Talesta tuli Iljan virallinen adoptioisä ja Iljan sukunimeksi vaihdettiin Taalasmaa. Sanni ja Tale päätyivät avioeroon, kun Tale rakastuu toiseen naiseen, Tiinaan. Ilja jäi asumaan kahdestaan Sannin kanssa. Kun Tale oli poissa, alkoi Ilja viettää enemmän aikaa biologisen isänsä, Lari Väänäsen kanssa. Iljasta ja Larista tuli nopeasti läheisiä. Talen palattua Pihlajakadulle ja Iljan elämään, päätti Lari muuttaa Vuosaareen.
Myöhemmin Tale muutti takaisin Sannin ja Iljan luo, ja he alkoivat suunnitella yhteistä lomamatkaa Jannen luo Kanarialle. Lähdettyään lentokentälle he kuitenkin huomasivat, että he ovat ottaneet Ullan passin Talen passin sijasta ja he joutuivat kääntymään takaisin. Talen haettua passin hän huomasi Camillaa ja Akia kuljettavan helikopterin putoavan suoraan kohti autoa, jossa Sanni ja Ilja olivat. Sanni ja Tale koettivat pelastaa Iljaa autosta, mutta Lauri Rossin sabotoima kopteri iskeytyi auton ja kolmikon päälle aiheuttaen räjähdyksen ja heidän kuolemansa.
Taalasmaat, Tervajoki, Pohjonen, Viljaset > Sakari Taalasmaa

Sakari Taalasmaa oli mies Taalasmaiden suvusta. Sakari oli homoseksuaali, mutta eteni armeijassa komppanianpäälliköksi. Myöhemmin, Jatkosodassa hän kaatui Itä-Karjalan suurhyökkäyksessä vuonna 1944. Tämän kaiken Seppo Taalasmaa kertoi Kalle Laitelalle vuonna 2001 julkaistussa jaksossa.
Taalasmaat, Tervajoki, Pohjonen, Viljaset > Tuomo Tervajoki

Tuomo Juhani Tervajoki (es. Ville Seivo, 2006–2008, 2011, 2014) on Heinolasta kotoisin oleva poliisi. Tuomo oli kihloissa Elina Taalasmaan kanssa ja heillä on yhteinen poika, Onni. Ennen kihlaustaan Elinan kanssa Tuomo petti naimisissa ollessaan vaimoaan Salla Mattilaa ensin Elinan kanssa ja sittemmin Emma Ilolan kanssa. Tuomo työskentelee poliisiammattikorkeakoulussa opettajana Göteborgissa. Keväällä 2020 Elinan palatessa sarjaan paljastui, että Elina oli pettänyt Tuomoa useiden eri miesten kanssa ja he olivat eronneet. Elina muutti takaisin Pihlajakadulle ja Tuomo jäi Göteborgiin.
Taalasmaat, Tervajoki, Pohjonen, Viljaset > Juha Viljanen

Juha Viljanen (es. Petri Liski, 2004–2005) on Martti Viljasen poika. Hänellä oli suhde Elina Taalasmaan kanssa, kunnes selvisi, että Martti on Elinan isä ja täten Juha on Elinan velipuoli.
Taalasmaat, Tervajoki, Pohjonen, Viljaset > Martti Viljanen

Martti Aulis Viljanen (21. marraskuuta 1945 – 18. maaliskuuta 2003, es. Jean-Paul Kaijanen, 1999, 2000) oli Seppo Taalasmaan parhaimpia ystäviä. Heitä yhdisti antiikkiharrastus. Martilla oli myös säätöä Pamela Johanssonin kanssa. Kerran Martti lainasi Ismo Laitelalle haulikon. Martin kuoltua paljastui hänen testamentanneen Sepolle omistamansa antiikkiesineet. Tutkiessaan tavaroita Seppo löysi Ullan kirjoittaman kirjeen, josta paljastui Ullan ja Martin vuosien takainen suhde, josta oli syntynyt Elina Taalasmaa. Martin äiti Selma kertoi myöhemmin Sepolle Ullan ja Martin olleen kihloissa jo ennen kuin Ulla oli edes tavannut Sepon.
Taalasmaat, Tervajoki, Pohjonen, Viljaset > Selma Viljanen

Selma Viljanen (es. Heidi Krohn, 2005) oli edesmenneen Martti Viljasen äiti sekä Elina Taalasmaan ja Juha Viljasen isoäiti. Elinan saadessa tietää totuuden isästään, hän tutustui Selmaan Ullan ja Sepon vastustuksesta huolimatta. Heistä tuli keskenään hyvinkin läheisiä, vaikka Elina olikin aluksi epäluuloinen Selmaa kohtaan saatuaan tietää tämän tarkkailleen Elinan elämää lapsuudesta lähtien. Pian heidän tutustumisensa jälkeen Selma kuitenkin kuoli sydänkohtaukseen hänen ja Ullan riidan seurauksena.
Tikat > Eemeli Tikka

Eemeli Tikka (es. Teemu Kataja, 2008) opiskeli samassa Päivölän opiston matematiikkalukiossa, Valkeakoskella, Niko Vainion kanssa. Hänestä tuli Nikon huonekaveri siellä. Eemeli on samaisessa matematiikkalukiossa opiskelleen Essin kaksoisveli.
Tikat > Essi Tikka

Essi Tikka (es. Salla Valkonen, 2008) opiskeli samassa Päivölän opiston matematiikkalukiossa Valkeakoskella Niko Vainion kanssa. Essi on samaisessa matematiikkalukiossa opiskelleen Eemelin kaksoissisar.
Toiviot, Honkanen > Elsa Toivio

Elsa Akuliina Toivio (o.s. Korpela, es. Saara Pakkasvirta, 2010) on edesmennyt Suojärveltä kotoisin ollut, leskeksi jäänyt vanha kauppias. Hän oli perustanut aikoinaan yhdessä miehensä Oivan (1923-1995) kanssa Elsan kulma -kaupan aivan Pihlajakadun läheisyyteen. Elsa tutustui Ismo Laitelaan, kun tämä tuli huoltamaan Elsan rikkinäistä kylmäkaappia. Myöhemmin Elsa ja Ismo ystävystyivät, ja Ismo auttoi Elsaa kaupan pitämisessä. Heidän piti yhdessä lähteä tutustumaan Elsan kotikulmille Karjalaan, mutta Elsa ehti menehtyä sepelvaltimotaudin aiheuttamaan sydänkohtaukseen, ennen kuin he pääsivät lähtemään. Elsan tytär Liisa Toivio on nunnana luostarissa, ja poika Pekka (1950-1994) on kuollut jo aiemmin. Molempien, niin Oivan kuin Pekankin kuolemissa alkoholilla on kerrottu olevan osuutta. Elsa testamenttasi Ismolle koko omaisuutensa.
Toiviot, Honkanen > Liisa Toivio

Liisa Toivio (es. Eeva Vauhkonen, 2011) on edesmenneen Elsa Toivion tytär. Liisa on nunnana eräässä luostarissa. Liisa Salo esitti pitkään olevansa Liisa Toivio ja yritti huijata Elsan perintörahat. Liisa Salon juonittelut paljastuivat Ismolle ja Sepolle, kun he lähtivat seuraamaan häntä. Luostariin saapunut Salo toimitti Toiviolle perintörahat, minkä Ismo ja Seppo näkivät.
Toiviot, Honkanen > Siru Honkanen

Siru Honkanen (es. Satu Pikkusaari, 2011) on lastenkodissa asunut edesmenneen Elsa Toivion pojantytär. Sirun Arja-äiti alkoholisoitui Sirun ollessa pieni, minkä vuoksi hänet otettiin huostaan. Siru ei ole koskaan tavannut isäänsä Pekka Toiviota, sillä hän kuoli ennen tyttärensä syntymää. Lastenkodista karannut Siru piileskeli aluksi Taalasmailla Talen huoneessa, mutta päätti kuitenkin muuttaa pois, sillä kuvitteli olevansa vain tiellä Taalasmailla. Tale kuitenkin sai suostuteltua Sirun asumaan salaa Isabella Holmin asunnossa. Pian Siru sai vakituisen asuinpaikan Ismo Laitelan luota, sillä Ismon avovaimon Liisa Salon luultiin olevan Elsan tytär. Kun totuus Liisasta paljastui, Ismo ja Liisa menettivät Sirun huoltajuuden ja Siru joutui muuttamaan pois Ismon ja Liisan luota. Sirulle löytyi uusi sijaiskoti Kyyjärveltä.
Toropat > Pekka Toroppa

Pekka Ilmari Toroppa (es. Juho Lehto, 2014) on mies, jota Iida Mustonen luuli isäkseen. Iida ei ollut missään tekemisissä isänsä kanssa lapsuudessaan, mutta Maria-äitinsä kuoleman jälkeen Iida halusi tietää kuka hänen isänsä on. Muutaman väärän henkilön jälkeen Janne löysi Pekan, vaikka Iida oli jo päättänyt lopettaa isänsä etsimisen. Iidan ja Pekan ensitapaamisen jälkeen he lähentyivät nopeasti. Iidan ja Jannen eron jälkeen Iida lähti Pekan mukana Asikkalassa sijaitsevalle mökille. Mökillä Pekka paljasti Iidalle, ettei hän olekaan Iidan isä vaan olevansa rakastunut tähän. Iidan yrittäessä paeta Pekka lukitsi hänet talonsa kellariin. Lopulta hän järjesti siellä itselleen ja Iidalle häät, josta Iida pakeni aiheuttamalla tulipalon heittämällä kuumat steariinit tämän naamalle ja kaatamalla kynttilän. Iida lukitsi oven lähtiessään. Myöhemmin selvisi, että palokunta oli onnistunut pelastamaan Pekan palavasta talosta ja Pekka joutui vankilaan.
Pekka esiintyi myös spin-off-sarjassa Young Girl, Dream Girl, missä hän paljastui Jannen hoitotädin Sirkan pojaksi. Kun Janne oli kavereiden kanssa isänsä mökillä, Sirkka oli vankilasta karanneen Pekan kanssa samassa juonessa ja piti Jannea, Iidaa sekä heidän kavereitaan mökillä vankina. Tilanne päätyi siihen, että Janne surmasi Pekan jousipyssyllä. Lopulta kaikki spin-off-sarjan tapahtumat paljastuivat Iidan uneksi eli Pekka ei todellisuudessa kuollut, vaan on edelleen vankilassa.
Toropat > Sirkka Toroppa

Sirkka Toroppa (es. Mirja Piironen, 2014) esiintyy vain spin-off-sarjassa Young Girl, Dream Girl, Hän tapasi Janne Haukkalan jälleen kun Janne Haukkala, Iida Mustonen, Sanni Pohjonen, Tale Taalasmaa ja Elias Vikstedt saapuivat mökille sen jälkeen Lari Väänänen pääsi mökille, myöhemmin selviää, että Sirkka oli vankilasta karanneen Pekan kanssa samassa juonessa ja piti Jannea, Iidaa sekä heidän kavereitaan mökillä vankina samoin Aleksandraa.
Vainiot, Veijalaiset, Harakka, Rasi > Birgitta Vainio

Birgitta Vainio (es. Marjorita Huldén, 2000) on Jenni ja Katja Vainion äiti ja Niko Vainion isoäiti. Hän asuu Lempäälässä miehensä Iiron kanssa, josta he saapuivat Jennin häihin.
Vainiot, Veijalaiset, Harakka, Rasi > Iiro Vainio

Iiro Vainio (es. Veikko Honkanen, 2000) on Jenni ja Katja Vainion isä ja Niko Vainion isoisä. Hän asuu Lempäälässä vaimonsa Birgitan kanssa, josta he saapuivat Jennin häihin.
Vainiot, Veijalaiset, Harakka, Rasi > Petri Veijalainen

Petri Veijalainen (es. Joni Leponiemi, 1999, 2000, 2002, 2003) on Toni Veijalaisen veli. Toni joutui usein huolehtimaan Petristä johtuen tämän vaikeasta kehitysvammasta, joka oli aiheutunut siitä, kun Toni leikki aseella lapsena ja ampui Petriä. Petri oli todella ihastunut Jenni Vainioon.
Vainiot, Veijalaiset, Harakka, Rasi > Eeva Harakka

Eeva Harakka (es. Hannele Kainulainen, 1999, 2000) on Toni ja Petri Veijalaisen äiti sekä Niko Vainion isoäiti. Kun Seppo Taalasmaa oli riidoissa Ullan kanssa, Seppo viehetti Eevan vain kostaakseen Ullalle. Eeva ja Ulla tappelivat Barbaarissa. Myöhemmin Seppo leppyi ja palasi takaisin Ullan luo. Myöhemmin Eeva nähtiin Jennin ja Tonin häissä vuonna 2000.
Vainiot, Veijalaiset, Harakka, Rasi > Helena Rasi

Helena Rasi on Ami Vainion äiti. Helena ei ole esiintynyt sarjassa.
Vanala, Vatanen, Heleniukset, Angervuot, Lumijoki, Järvelä > Anni Vatanen

Anni Vatanen (ent. Vanala, es. Riitta Elstelä, 2011–2012, 2019, 2020) on Aaron ja edesmenneen Eeron äiti. Ensimmäisen kerran Aaro mainitsi hänet äitinään Oonalle vuonna 2006 esitetyssä jaksossa. Hän tuli sarjaan vuonna 2011 Joonatan Sievisen sosiaalityöntekijänä. Kun Anni tutustui Sievisten perheeseen lähemmin, katsojille paljastui Annin olevan Aaron ja Eeron äiti. Vuoden 2012 päätösjaksossa Aaro ja Anni kaappasivat Eeron biologisen pojan Severi Sievisen. Anni joutui vankilaan syksyllä 2012.
Anni palasi sarjaan 18. kesäkuuta 2019 esitetyssä jaksossa. Selvisi, että Anni asui mökissä keskellä metsää, jonne hänen poikansa Aaro toi kaapatun avovaimonsa Evan. Viimeisillään raskaana oleva Eva synnytti tytön Annin avustuksella. Synnytyksen jälkeen Anni uhkasi ampua Evan, mikäli tämä yrittäisi karata mökiltä.
Jonkin ajan kuluttua Anni tapasi Lindan, Aaron tyttären, joka tuli mökille kyselemään Aarosta. Lindan ehdotuksesta Anni tapasi myös lapsenlapsenlapsensa Violan, jolle Anni antoi raamatun, jonka sisällä oli Evan kirjoittama salaviesti.
Huhtikuussa 2020 Anni sai kuulla Aaron olevan menossa naimisiin Dahlia Mustavaaran kanssa, muttei halunnut mennä tapaamaan tätä. Pian tämän jälkeen mökissä vankina ollut Eva yritti karata useampaan otteeseen, mutta Anni onnistui estämään tämän aikeet. Kuitenkin muistinsa menettänyt Aaro sekä Viola löysivät Evan salaviestin Raamatusta. Poliisit tulivat mökille he vapauttivat Evan ja lapsensa Nadjan Annin kynsistä, Anni lähti käsiraudoissa poliisin saattelemana, Anni ei päässyt vapauteen odottamaan oikeudenkäyntiä, vaan hän odotti putkassa. Anni sai linnatuomion.
Vanala, Vatanen, Heleniukset, Angervuot, Lumijoki, Järvelä > Aaron ja Eeron isä

Aaron ja Eeron isä (es. Teemu Lehtilä, 2009) esiintyi hetken aikaa Eeron takaumissa. Kaksoisveljesten isän myöhemmistä vaiheista ei ole tietoa. On todennäköisesti kuollut sarjan ulkopuolella. Aaron tytär Linda Eerikäinen kuitenkin mainitsi Aaron ja Eeron isän vitsillä ennen Aaron ja Dahlia Mustavaaran häitä, mutta todennäköisesti kuollut. Anni Vatanenkin puhui useasti vuonna 2012 että Aaro on "ihan kuin isänsä", mikä viittaa siihen, että hän olisi ollut hyvin samanlainen Aaron kanssa.
Vanala, Vatanen, Heleniukset, Angervuot, Lumijoki, Järvelä > Anton Helenius

Anton Matias Helenius (20. huhtikuuta 1993 – 1. maaliskuuta 2017, es. Janne Saarinen, 2015–2017) saapui sarjaan Jiri Viitamäen asunnon uutena vuokralaisena. Anton seurusteli ja myöhemmin myös asui Iida Mustosen kanssa, mistä Iidan ex-poikaystävä Janne Haukkala oli mustasukkainen. Anton flirttaili Eva Tammiselle, mutta suhde ei edennyt sen pidemmälle. Antonilla on isosiskopuoli Linda Eerikäinen sekä siskontyttö Viola Helenius. Keväällä 2016 selvisi, että Anton on aiemmin sekaantunut huumeisiin ja onnistunut vieroittumaan niistä. Kun Iida jäi koukkuun Antonilta saaduista huumeista ja vaipui koomaan, josta myöhemmin heräsi, myös Anton alkoi käyttämään huumeita. Saadakseen rahaa huumeisiin, hän myi kaikki huonekalut asunnostaan, mistä Jiri suuttui ja purki vuokrasopimuksen. Anton oli myös pitkään poissa töistä Amandassa sekoilujensa takia ja sai potkut. Antonin ja Lindan isä Aaro löysi Antonin tajuttomana kadulta ja toimitti tämän sairaalaan. Aaro lupautui auttamaan Antonin irti huumeista. Kevätkauden viimeisessä jaksossa Anton ja Aaro juonivat Kari Taalasmaan yritykseen Taalasbiiliin ansan, jonka tarkoitus oli pudottaa Karin päälle henkilöauto, mutta Anton kuitenkin laukaisi ansan epähuomiossa itse ja menehtyi.
Vanala, Vatanen, Heleniukset, Angervuot, Lumijoki, Järvelä > Päivi Helenius

Päivi Helenius (o.s. Angervuo, es. Heli Perttula 2006, 2017, 2020) oli Linda Eerikäisen ja edesmenneen Anton Heleniuksen äiti, sekä Aaro Vaalanteen entinen vaimo, Viola Angervuon isoäiti ja Ilo Angervuon isoisoäiti. Hän asui miehensä kanssa Thaimaassa, kunnes palasi Suomeen vuonna 2020. Linda oli käymässä Päivin luona syksyllä 2020 Jirin eron jälkeen, ja visiitin aikana Päivi oli kysellyt Lindalta Anton Heleniuksen kuolemasta. Päivi palasi Helsinkiin, koska hän halusi kostaa Aarolle Antonin kuoleman ampumalla tätä. Hän onnistui ampumaan Aaroa, mutta Aaro ei kuitenkaan kuollut. Päivi palasi takaisin aikeissaan viimeistellä vihdoin homma ja varmistaa, että tällä kertaa Aaro todella kuolisi. Linda saapui kuitenkin paikalle juuri, kun Päivi oli ampumassa Aaroa. Linda sai ylipuhuttua Päivin sanomalla, että Päivi vain pilaisi oman elämänsä, jos hän ampuisi Aaroa. Päivi laski aseen ja poistui paikalta. Linda ja Aaro kuulivat aseen laukaisun ulkoa. Selvisi, että Päivi ampui itseään ja kuoli.
Vanala, Vatanen, Heleniukset, Angervuot, Lumijoki, Järvelä > Ilo Angervuo

Ilo Angervuo (es. Hugo Laakso, 2022–2024) on Mira ja Viola Angervuon poika. Mira synnytti Ilon poliisiautossa, jossa Miraa kuljetettiin sairaalasta takaisin vankilaan. Kalle Laitela auttoi synnytyksessä, jonka jälkeen heidät vietiin takaisin sairaalaan. Sairaalassa Viola pääsi katsomaan poikaansa. Heidän luonaan sairaalassa oli myös Violan äiti Linda Eerikäinen, Violan isoisä Aaro Vaalanne, Kalle ja Sampo Kaukovaara, joka ajoi Kallen synnyttävän Miran luo. Ilo poistui sarjasta toukokuussa 2024 esitetyssä jaksossa muutettuaan äitinsä Viola Angervuon kanssa Indonesiaan toisen äitinsä Miran luokse
Vanala, Vatanen, Heleniukset, Angervuot, Lumijoki, Järvelä > Vesa Järvelä

Vesa Järvelä (es. Aleksander Rucidlo 2023) on Joanna Lumijoen ex-puoliso, Mira Angervuon isä ja sekä myös Ilo Angervuon isoisä.